**Hyfforddiant Gwasanaethau Rheoliadol a Rennir – Gweithdrefn Apelio**

Mae'r canlynol yn nodi'r weithdrefn apelio ar gyfer Gwasanaethau Rheoliadol a Rennir. Mae'r weithdrefn hon yn ymdrin â'r broses o godi apeliadau yn erbyn penderfyniad academaidd a wnaed. Os bydd dysgwr yn teimlo nad yw’r broses gywir wedi’i dilyn neu na wnaed y penderfyniad academaidd yn unol â rheoliadau’r rhaglen ddysgu, yna gallant apelio drwy un o’r dulliau canlynol:

E-bost: **training-srswales@valeofglamorgan.gov.uk**

Ysgrifennwch at: **Mr Jonathan Wood, Rheolwr Tîm – Diwydiant, Cyngor Bro Morgannwg, Swyddfeydd Dinesig, Heol Holton, Y Barri, Bro Morgannwg, CF63 4RU**

Mae enghreifftiau o feysydd lle gellir codi apêl fel a ganlyn:

* Os yw'r dysgwr yn credu nad yw'r Gwasanaethau Rheoliadol a Rennir wedi cymhwyso ein gweithdrefnau'n gyson neu na chafodd gweithdrefnau eu dilyn yn briodol, yn gyson ac yn deg;
* Os nad yw'r dysgwr yn fodlon â'r modd y cynhaliwyd yr asesiad a'i fod yn credu ei fod o dan anfantais; neu
* Os yw'r dysgwr yn teimlo bod y safle/amgylchedd ar gyfer asesiad wedi ei roi dan anfantais.

(Os bydd dysgwr yn dymuno apelio yn erbyn penderfyniad a wnaed ar ôl i gŵyn gael ei hymchwilio, yna cyfeiriwch at ein Trefn Gwyno).

Pan fyddwch yn cysylltu â ni, rhowch eich enw llawn, manylion cyswllt, a chynnwys rhif ffôn yn ystod y dydd ynghyd â:

* Unrhyw enwau'r bobl yr ydych wedi delio â nhw hyd yn hyn;
* Copïau o unrhyw bapurau neu lythyrau yn ymwneud â'r apêl; a
* Unrhyw ffactorau eraill i'w hystyried megis unrhyw amgylchiadau esgusodol nad oedd y dysgwr wedi rhoi sylw iddynt ar y pryd neu'n credu a godwyd ond na chawsant eu hystyried pan wnaed y penderfyniad.

Appeals will be investigated and a review panel may be formed in order to reach a decision. We aim to investigate and respond to appeals within 14 days.

Os ydych yn parhau i fod yn anhapus â dilyn ein gweithdrefn apeliadau mewnol ein hunain, cysylltwch â'r Sefydliad Dyfarnu yn uniongyrchol. Mae'r Sefydliad Dyfarnu naill ai'n Highfield Qualifications - [Home | Highfield (highfieldqualifications.com)](https://www.highfieldqualifications.com/) neu Gymdeithas Frenhinol Iechyd y Cyhoedd - [RSPH | Qualifications and Training | Royal Society for Public Health UK](https://www.rsph.org.uk/qualifications.html).

Fel arall, siaradwch â thîm Highfield ar 0845 2260350.

Os byddwch yn cyfeirio'ch apêl at Highfield neu RSPH ac yn parhau i fod yn anhapus â'r canlyniad gallwch wedyn godi'ch apêl i'r rheolydd cymwysterau perthnasol (er enghraifft, OFQUAL, Achrediadau SQA neu Gymwysterau Cymru yn dibynnu ar y cymhwyster). Bydd naill ai cynrychiolydd o’r Gwasanaethau Rheoliadol a Rennir, Highfield neu RSPH yn gallu cynnig arweiniad i chi ar y rheolydd cymwysterau priodol ym mhob achos a darparu manylion cyswllt.

Os oes gennych unrhyw ymholiadau am gynnwys y polisi hwn, cysylltwch â Jemma Cox yn training-srswales@valeofglamorgan.gov.uk.